**KAIŠIADORIŲ RAJONO SAVIVALDYBĖS SMURTO ARTIMOJE APLINKOJE KOMISIJOS POSĖDŽIO PROTOKOLAS**

2024 m. balandžio 12 d. Nr.2

Kaišiadorys

 Posėdis įvyko 2024 m. balandžio 12 d. 10.00 val.

 **Posėdyje dalyvauja:** Nijolė Butrimavičienė – Švietimo, kultūros ir sporto skyriaus tarpinstitucinio bendradarbiavimo koordinatorė, Jolanta Koklevičienė – Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėja, Eglė Mockevičienė – Socialinės paramos skyriaus vedėja, Jurgis Ostromeckas – Kauno apskrities vyriausiojo policijos komisariato Kaišiadorių rajono policijos komisariato viršininkas, Rita Narkevičiūtė – Kaišiadorių miesto centro bendruomenės narė, Algimantas Radvila – Savivaldybės vicemeras, Dovilė Visockienė – Valstybės vaiko teisių apsaugos ir įvaikinimo tarnybos Kauno apskrities vaiko teisių apsaugos skyriaus Kaišiadorių rajone vyriausioji specialistė, Reda Varankinė – Moterų teisių asociacijos Specializuotos kompleksinės pagalbos centro konsultantė, Loreta Žižliauskienė –Lietuvos probacijos tarnybos Kauno regiono skyriaus vyriausioji specialistė.

Iš 16 komisijos narių, dalyvauja 10, posėdis laikomas teisėtu.

 **Posėdyje dalyvauja kiti asmenys:** Irena Budrikienė – bendruomenės pareigūnė, Žydrūnė Marčiulionienė – Nacionalinės šeimų ir tėvų asociacijos regionų koordinatorė,

 **DARBOTVARKĖ:**

1. Smurto artimoje aplinkoje situacijos  Kaišiadorių rajone aptarimas  (nuo 2024 m. sausio 1 d iki 2024 m. kovo 31 d.). Įstaigos pristato pagal kompetenciją turimus statistinius duomenis, susijusius su smurtu artimoje aplinkoje.
2. 2024 m. Smurto artimoje aplinkoje prevencijos priemonių plano aptarimas ir patvirtinimas.
3. Kiti klausimai.

1**. SVARSTYTA**. Smurto artimoje aplinkoje situacijos  Kaišiadorių rajone aptarimas  (nuo 2024 m. sausio 1 d iki 2024 m. kovo 31 d.). Įstaigos pristato pagal kompetenciją turimus statistinius duomenis, susijusius su smurtu artimoje aplinkoje.

 Komisijos narys Jurgis Ostromeckas, Kauno apskrities vyriausiojo policijos komisariato Kaišiadorių rajono policijos komisariato viršininkas, trumpai pristatė statistiką. Nuo 2024 m. sausio 1 d iki 2024 m. kovo 31 d. buvo gauta 170 pranešimų dėl smurto artimoje aplinkoje:Iš jų 9 atvejais pradėtas ikiteisminis tyrimas (3 atvejais ikiteisminiai tyrimai nutraukti nenustačius nusikaltimo požymių; 2 atvejais bylos perduotos į teismą, kiti tyrimai dar eigoje), 3 atvejais pradėtas aplinkybių patikslinimas ir patikslinus nustatyta, kad smurto fakto nebuvo.71 atveju išduoti smurto artimoje aplinkoje orderiai (56 - vyrams, 15-moterų)32 atvejais smurto orderis nebuvo išduotas (28- vyrams, 4- moterims), nes pareigūnai atvykę į įvykio vietą ir įvertinę situaciją, pagal vertinimo kriterijus, nesurinko 3 reikiamų kriterijų. Taip pat taikyta administracinė atsakomybė pagal LR ANK 489 str. 1 d. -2 atvejai (1- vyrui, 1- moteriai), LR ANK 489 str. 2 d. - 18 atvejų (14- vyrui, 4 -moteriai), LR ANK 489 str. 3 d. - 7 atvejai, visi taikyti vyrams. Komisijos narė Jolanta Koklevičienė, Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėja, informavo, kad per 2024 m. sausio mėn. atvyko **6 asmenys**, kuriems skirtas apsaugos nuo smurto artimoje aplinkoje orderis, iš jų **2 skirtos** laikino apnakvindinimo iki 15 parų paslaugos, 4 asmenims socialinių paslaugų poreikis nenustatytas. Per 2024 m. vasario mėn. atvyko **8 asmenys**, kuriems skirtas apsaugos nuo smurto artimoje aplinkoje orderis, iš jų **7 asmenims skirtos** laikino apnakvindinimo iki 15 parų paslaugos, 1 asmeniui socialinių paslaugų poreikis nenustatytas. Per 2024 m. kovo mėn. atvyko **2 asmenys**, kuriems skirtas apsaugos nuo smurto artimoje aplinkoje orderis, iš jų **1 asmeniui skirtos** laikino apnakvindinimo iki 15 parų paslaugos, 1 asmeniui socialinių paslaugų poreikis nenustatytas. **Per 2024 metų I-ą ketvirtį** į Kaišiadorių socialinių paslaugų centro Apgyvendinimo ir intensyvios krizių įveikimo pagalbos skyrių viso atvyko 16 asmenų, kuriems skirtas apsaugos nuo smurto artimoje aplinkoje orderis. Iš jų 10 asmenų skirtos laikino apnakvindinimo (iki 15 parų) paslaugos, 6 asmenims socialinių paslaugų poreikis nenustatytas. Komisijos narė Loreta Žižliauskienė informavo, kad buvo įrašyti 3 (trys) asmenys (už smurtą artimoje aplinkoje). Visiems jiems teismas paskyrė įpareigojimą dalyvauti smurtinį elgesį keičiančiose programose. Vienas iš jų pilnai baigė minėtą programą, kiti du lanko (tikėtina, kad baigs). 2024 m. vasario 20 d. Lietuvos probacijos tarnybos Kauno regiono skyriaus pareigūnai, dirbantys Kaišiadorių rajono savivaldybės teritorijoje (specialistė Gintarė Vidugirytė), kartu su Kaišiadorių rajono policijos komisariato pareigūnais, vykdė prevencinę priemonę, kurios metu buvo lankytasi Probacijos skyriaus registre esančių asmenų, gyvenamosiose vietose.  Prevencinės priemonės metu iš viso buvo apsilankyta 8 asmenų gyvenamosiose vietose, 4 teisti už smurtinius nusikaltimus. Apsilankymų namuose metu, buvo bendrauta su pačiais nuteistaisiais, taip siekiant smurto prevencijos, tikrinta ar tinkamai vykdo teismo skirtus įpareigojimus. Taip pat bendrauta ir su šeimos nariais, atkreiptas dėmesys į buitį bei vaikus. Prevencinės priemonės metu pažeidimų nenustatyta. Moterų teisių asociacijos centro konsultantė Reda Varankienė pristatė, kad pas juos centre registruotų asmenų – 114**,** iš jų– 81 moteris, vyrų – 33,asmeniškai/savarankiškai kreipėsi – 2. Smurtautojai: vyrai – 96, moterys – 25. Dovilė Visockienė – Valstybės vaiko teisių apsaugos ir įvaikinimo tarnybos Kauno apskrities vaiko teisių apsaugos skyriaus Kaišiadorių rajone vyriausioji specialistė, pristatė, jog per minimus mėnesius, Kauno apskrities vaiko teisių apsaugos skyriuje Kaišiadorių rajone gauti 25 orderiai, šiose šeimose auga 51 vaikas.

 **NUTARTA:** Bendru sutarimu nutariama, kad kiekvieno posėdžio metu įstaigos/institucijos pagal kompetenciją trumpai pristatys Komisijos nariams statistiką, apžvelgs situaciją Kaišiadorių rajone.

 **2. SVARSTYTA**. Smurto artimoje aplinkoje prevencijos priemonių plano aptarimas ir patvirtinimas.

 Komisijos narė - Eglė Mockevičienė prevencijos priemonių plane pasigenda iniciatyvos iš mokyklų. Mano, kad būtina daugiau prevenciškai dirbti smurto. Patyčių klausimais, pradedant nuo pačių mažiausių klasių ir dirbant nuolatos ta tema, o ne tik epizodiškai. Komisijos narys J. Ostromeckas pažymi, kad tarp mokinių nemažai atvejų fiksuojama. E. Mockevičienė pasiūlo ta tema gal labiau įsitraukti ir Bendruomeniniams šeimos namams, vykdant projektus smurto prevencijos klausimais. Žydrūnė Marčiulionienė pabrėžia, kad niekur kitur taip nėra patyčių, kaip mokykloje, tarp vaikų. Pritaria, kad būtina mokyklas skatinti aktyviau dalyvauti vykdant smurto artimoje aplinkoje priemones. I. Budrikienė pastebi, kad ne visos mokyklos yra plane ir pasiūlo kad galėtų būti įtraukta daugiau mokyklų. Švietimo, kultūros ir sporto skyriaus tarpinstitucinio bendradarbiavimo koordinatorė Nijolė Butrimavičienė kalba, kad mokyklos turi savo programas ir paprašys, kad jos atsiųstų savo vykdomas priemones į bendrą rajono priemonių planą.

 **NUTARTA:** Bendru sutarimu

 1. Patikslinti plane Kaišiadorių šv. Faustinos ugdymo centro priemones.

 2. Švietimo, kultūros ir sporto skyriaus tarpinstitucinio bendradarbiavimo koordinatorė Nijolė Butrimavičienė, susisieks su mokyklomis, paprašys, kad paragins aktyviau įsitraukti ir vykdyti mokyklose smurto artimoje aplinkoje priemones. Mokyklų naujas priemones sekretorei siųsti el. pastu: daiva.kaziukeniene@kaisiadorys.lt.  Susisteminus, priemonių planą tvirtinti siunčiant visiems komisijos nariams elektroniniu paštu. Sulaukus atsakymo pritariama/nepritariama, planą patvirtinti/nepatvirtinti.

1. **Kiti klausimai**

 **SVARSTYTA.** Komisijos pirmininko pavaduotojo išrinkimas.

 Kadangi per pirmąjį smurto artimoje aplinkoje komisijos posėdį 2023-07-13 buvo išrinka Nacionalinės šeimų ir tėvų asociacijos regionų koordinatorė - Žydrūnė Marčiulioninė, tačiau pasikeitus pareigoms, vietoj jos, 2024-02-05 mero potvarkiu, paskirta Lina Danusevičienė - Nacionalinės šeimų ir tėvų asociacijos tarybos narė. Posėdžio sekretorė D. Kaziukėnienė primena, kad vadovaujantis Tvarkos aprašu, jei komisijos pirmininku išrinkus valstybės ar Savivaldybės institucijos ar įstaigos atstovas, pavaduotoju turi būti renkamas nevyriausybinių organizacijų atstovas. Komisijos nariai siūlo atstove į Komisijos pirmininko pavaduotojas Kaišiadorių miesto centro bendruomenės narę - Ritą Narkevičiūtę. Ji sutinka.

 **NUTARTA**. Bendru komisijos narių sutikimu, paskirti pirmininko pavaduotoją - Ritą Narkevičiūtę.

Komisijos pirmininkas Algimantas Radvila

Komisijos posėdžio sekretorė Daiva Kaziukėnienė